**PRESSEMEDDELELSE**

**MULTI GRIT TESTER 508 Select**

*Modulopbygget system til stenslagstest på belægninger*

Strenometers nye **MULTI GRIT TESTER 508 Select** fra Erichsen GmbH & Co. er en innovativ testløsning designet til at evaluere slagmodstanden af enkelt- og flerlags malings- og belægningssystemer som anvendes på transportudstyr, såsom vej- og jernbanekøretøjer. Med sin modulopbygning og udskiftelige beskydningsenheder (VDA/SAE) leverer testeren præcise og gentagelige testresultater og er ideel til både kvalitetskontrol og i forbindelse med produktudvikling.

**MULTI GRIT TESTER 508 Select** er baseret på et grundmodul, som hurtigt og nemt kan tilpasses til forskellige teststandarder. Man skal blot påmontere apparatet det relevante testmodul (**VDA** eller **SAE**). Det er hurtigt at skifte mellem de forskellige moduler, og der er ikke behov for omfattende opsætning. En intuitiv touchskærm giver nem og sikker betjening, samtidig med at en adgangsbeskyttelse sikrer mod uautoriserede ændringer af testprogrammer.

**VDA-modul**

VDA-modulet udfører slagprøver med skarpe stålkugler, som accelereres med trykluft i overensstemmelse med nationale og internationale VDA-standarder. Et integreret luftkammer kompenserer for trykvariationer i luftforsyningen hvilket sikrer ensartede testforhold. Til øget brugervenlighed fås VDA-modulet også med en pneumatisk prøveholder.

**SAE-modul**

SAE-modulet anvender vandafrundet grus som slagmateriale og simulerer påvirkninger fra vejsten og grus i henhold til **ASTM D3170** og bilproducenters specifikationer. En justerbar vibrerende fødeenhed sikrer automatisk tilførsel af gruset, mens et luftkammer stabiliserer lufttrykket. Modulet er udstyret med en justerbar prøveholder, der muliggør test i vinkler fra **30° til 90°** hvilket giver stor fleksibilitet i testopsætningen.

**MULTI GRIT TESTER 508 Select** kombinerer fleksibilitet, brugervenlighed og præcision i én samlet løsning og er det ideelle værktøj for producenter og udviklere af overfladebehandlinger og lakeringer, der ønsker at sikre høj modstandsdygtighed over for stenslag og andre påvirkninger.

Yderligere information om **MULTI GRIT TESTER 508 Select** kan hentes hos:
Strenometer ApS, Kongevejen 213, 2830 Virum, 45 95 07 00, salg@strenometer.dk

*Strenometer ApS er et førende specialfirma inden for instrumenter og testapparater til farve- og lakindustrien, kunststofindustrien samt tekstilindustrien. Vi har en bred og veldokumenteret viden, og vores rådgivende personale har relevant markedserfaring og derfor et godt kendskab til den praktiske anvendelse af vores produkter.*